Publication: Magyar Közlöny
Issue: MK-2002-21 (Year: 2002, Number: 21)
Era: 1990-2004
Section: számos döntést hozott [Lásd: 1/1995. (II. 8.) AB határozatban (a továbbiakban: 1.Abh); 22/1996. (VI. 25.) AB határozatban (a továbbiakban: 2.Abh.); a 46/2000. (XII. 14.)
Paragraph Index: 575

1.Abh.-ból kiderül, nincs alkotmányos relevenciája annak, hogy a sérelemokozás a semmisségi törvény hatálya alá tartozik-e vagy sem, így a 3. § (1) bekezdés a) pontja kiemelésének nincs kellõ súlyú alkotmányos indoka. Megállapítható továbbá, hogy a 3.Kpt. 6. § (4) bekezdése [a 3. § (1) bekezdés a) pontjára való utalással] az Alkotmány 70/A. §-ába ütközõ egyenlõtlenséget teremt. A szovjet kényszermunka (valamint a deportálás) és a szabadságelvonás után járó kárpótlás között egyébként fennálló ésszerû különbségtétel önkényessé változik, ugyanis ha a szabadságelvonáshoz végre nem hajtott halálbüntetés járul, magasabb összegû kárpótlás jár a szabadságelvonásért, mint az ugyanilyen tényállás (azaz végre nem hajtott halálbüntetés) mellett foganatosított kényszermunka után. A 3.Kpt. 2/B. § (1) bekezdése a kényszermunkát, mint gyûjtõfogalmat az alábbiak szerint definiálja: „Kárpótlás jár a szovjet szervek által történt kényszermunkára hurcolásért, a szovjet bíróság politikai indítékú ítélete vagy más szovjet hatóság intézkedése alapján végrehajtott szabadságelvonásért (a továbbiakban együtt: kényszermunka).” Tehát a kényszermunkán belül külön jogcím a „szovjet bíróság politikai indítékú ítélete vagy más hatóság intézkedése alapján végrehajtott szabadságelvonás.” Így ha a szovjet bíróság halálbüntetést szabott ki, de azt nem hajtották végre — s ez alapján foganatosították a szabadságelvonást —, a végre nem hajtott halálbüntetés nem teremt külön jogosultságot: kárpótlás csupán a kényszermunka után jár, amely a szabadságelvonásért járó kárpótlásnál 10%-kal több. Ezzel szemben — a 6. § (4) bekezdés alapján — a szabadságelvonásért járó kárpótlás összegét 20%-kal kell emelni a 3. § (1) bekezdés a) pontjában meghatározott körben. Ezáltal ha a szabadságelvonás elõzménye végre nem hajtott halálbüntetés a szabadságelvonásért járó kárpótlás mértéke a kényszermunkára hurcolásért járó kárpótlás fölé kerül (azonos tényállás esetén). A kényszermunka (és deportálás) szabadságelvonástól való különbözõsége, azaz, hogy az érintettekrõl való rendelkezés idegen szuverén hatalmi szférájába ment át, méginkább érvényesül akkor, amikor idegen ország bírósága mondja ki a politikai indíttatású halálbüntetést, tehát a jóvátételi kritériumoknak is ehhez kell igazodni. (ABH 1995. 31., 56—57.) A 3.Kpt. jelen ügyben vizsgált rendelkezése alapján a végre nem hajtott halálbüntetéssel társuló szabadságelvonás körében a kényszermunka és a szabadságelvonás között az 1.Abh. által (ABH 1995. 31.) megfogalmazott alkotmányos kritérium — ami elvi alapját adja annak, hogy a kényszermunkáért (és deportálásért) magasabb összegû kárpótlás jár — nem érvényesül. Mindezek miatt az Alkotmány 70/A. § (1) bekezdésének sérelme megállapítható. Az Alkotmánybíróság a 6. § (4) bekezdésbõl a „3. §

Source: https://magyarkozlony.hu/hivatalos-lapok/864cd09947ba4325102de0699c6c58ea13ccbce6/dokumentumok/9c7f331a874f3a9505ab0d0d582f0a8a9b252a90/letoltes